fr it hu hu hu hu hu it sk hu hu fr hu en hu it hu de hu es hu de hu fr hu hu en hu hu hu hu hu de hu nb nb hu it hu hu it hu hu hu hu hu hu hu hu hu hu hu hu hu hu hu hu hu hu hu ms de hu hu sk sk sk de hu et hy en hu hu en en en en en en en en en en en en en hu fr fr fr fr fr fr fr fr fr fr fr fr fr hu fr fr fr fr fr fr pl fr fr fr fr fr fr hu fr fr fr fr fr fr pl fr en fr fr fr fr hu en hu en en en en en en en en en ca hu hu fr fr sv fr fr fr fr fr zh de fr fr de es hu hu hu hu hu hu hu en fr fr fr de fr fr fr fr oc hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en bg id da de es fa fr it it ceb nl nb pl pt ru hbs_lat hbs_lat sv oc ur pl zh hu hu hu hu hu hu hu hu hu hu
Hidalgo del Parral – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. december 28.
Ugrás a navigációhoz Ugrás a kereséshez
A Wikimédia Commons tartalmaz Hidalgo del Parral témájú médiaállományokat.
Hidalgo del Parral (röviden Parral) város Mexikó Chihuahua államának déli részén, lakossága 2010-ben megközelítette a 105 000 főt.[2]
A település Chihuahua állam déli részén, a Nyugati-Sierra Madre hegyei között fekszik a Parral folyó völgyében körülbelül 1700–1800 méteres tengerszint feletti magasságok között. A városközpont a folyóvölgyben van, a külső városrészek a hegyoldalakra épültek. A környéken több száz méter relatív magasságú csúcsok emelkednek, a felszín legnagyobb részét rétek, legelők borítják.[3]
A város éghajlata szélsőséges: nappal forró, a téli éjjeleken viszont kemény fagyok is előfordulnak, a csapadék viszonylag kevés. Minden hónapban mértek már legalább 32 °C-os hőséget, a rekord elérte a 42 °C-ot is. Az átlagos hőmérsékletek a januári 9,9 és a júniusi 24,9 fok között váltakoznak. Az évi átlagosan 480 mm csapadék időbeli eloszlása nagyon egyenetlen: a júniustól szeptemberig tartó 4 hónapos időszak alatt hull az éves mennyiség több mint 80%-a.
Rekord max. hőmérséklet (°C)
Átlagos max. hőmérséklet (°C)
Átlagos min. hőmérséklet (°C)
Rekord min. hőmérséklet (°C)
Forrás: Servicio Meteorológico Nacional[4]
A településen áthalad az ország egyik legjelentősebb útja, a 45-ös főút, és érinti a 24-es út is, ami kelet felé Nuevo Palomasszal, nyugat felé Sinaloa állammal köti össze.[5]
Hidalgo del Parral már a 19. század végén bekapcsolódott az országos vasúthálózatba.[6] 1908-ban egy két vonalból álló villamoshálózat is megkezdte működését a városban, ám néhány hónap múlva műszaki hiba miatt a rendszer leállt és nem is indították újra. A fémkábeleket is beolvasztották és pénzt vertek belőle.[7][8]
A település népessége a közelmúltban folyamatosan növekedett:[2]
A város mai helye, az eredetileg a Santa Bárbara nevű tartományhoz tartozó terület volt az, ahol a spanyol hódítók először a mai Chihuahua állam területére léptek. Amikor felfedezték, hogy a környék ásványkincsekben (főként ezüstben) gazdag, 1629-ben egy alcaldía mayor közigazgatási egységet hoztak létre itt, 1631-ben alakult meg San José del Parral település. 1640-ben IV. Fülöp spanyol király Az Ezüst Világfővárosa (Capital del Mundo de la Plata) címet adományozta a bányatelepnek. Egy évvel később már temploma is volt, erről egy esküvői jegyzőkönyvből értesülhetünk. Hamarosan egyre több letelepülő érkezett a településre, amely központul szolgált a környező területekre irányuló hittérítő missziók és katonai portyázások számára is. 1686-ban itt alakult meg a mai állam területének első közép- vagy főiskolája, a Colegio de Nuestra Señora del Rosario.
A település 1825-ben kapott villa rangot, 1833-ban pedig ciudad lett, neve pedig Hidalgóra változott Miguel Hidalgo y Costilla függetlenségi hős emlékére. Miután létrejött Parral község, 1826-ban partidóvá, 1847-ben pedig Hidalgo nevű cantónná (kantonná) alakult és átvette az államirányítás intézményeit.
1856. július 21-én érkezett meg a városba az első nyomda, 5 nappal később pedig már meg is jelent az első helyi újság, az Observador Demócrata.
1864. december 2. és 5. között Benito Juárez ide tette át kormányának székhelyét, így ezekben a napokban az ország fővásorának volt tekinthető. 1865. augusztus 8-án a köztársaságpártiak sikeresen kiverték a francia megszállókat a településről. 1867 júniusában jött létre a Parralt Chihuahua városával összekötő postavonal, 1876-ban pedig megalapították a ma is működő Franklin könyvtárat. Egy évvel később már nem csak postai, hanem távírókapcsolat is létrejött Chihuahuával, 1884. szeptember 16-án pedig elindult a helyi telefonszolgáltatás. 1887-ben újabb távíróvonalat létesítettek, ezúttal a sonorai Badiraguatóval kapcsolták össze a várost, 1898. szeptember 29-én pedig megérkezett Parralba az első vasúti szerelvény.
A forradalom előtt 1909. július 16-án alakult meg a helyi antireelekcionista klub. 1912. március 12-én Pancho Villa csapatai vették be a várost, 1916. április 12-én pedig a helyiek Villát éltető felkiáltásokkal fellázadtak és kiűzték az USA „büntető expedíció” céljából érkező katonáit. 1923. július 20-án a város határában Jesús Salas Barraza csapdát állított és meggyilkolta a hű társával, Miguel Trillóval oda érkező Pancho Villát.[9]
A következő évtizedekben a város tovább fejlődött. 1928-ban szállt le itt az első repülőgép, a következő évben pedig elindult a légi utasszállítás is. 1944-ben áradás sújtotta a települést, 1951-ben felavatták a Parral nevű víztározót.[6]
A városban több régi műemlék épület is található. 1673-ban Simaud Santos portugál építész tervei alapján kezdték építeni a Szent József-templomot, a többnyire bányászok, mulatt és néger emberek által alkotott Cofradía de la Limpia y Pura Concepción nevű társaság pedig 1682. február 4-én kezdte építeni a San Juan de Dios-templomot. Szintén 17. századi a Virgen del Rayo-templom, a Szent Tamás-kápolna és a községi palota is (1684-ben kezdték építeni), a 18. század elejéről származik a Szent Miklós-templom. 1682-ben épült a mai 99-es iskola, amely eredetileg szegény bányászok számára épült kórháznak. A 20. század elején épült a Griessen-ház, ahol ma a községet irányító testület működik, és ugyanebből a korból származik a Villa de Grado nevű ház és az 1903-as Alvarado-palota is.
Számos szobor és emlékmű is áll a településen: a Guillermo Baca téren Benito Juárezé és az illúziókereső emberé, másutt Miguel Hidalgo és José María Morelos függetlenségi hősöké, a főtéren a város alapítójáé, Juan Rangel de Biezmáé, de szenteltek szobrot az anyáknak, a bányászoknak és természetesen az itt meghalt legendás forradalmárnak, Pancho Villának is.
Villának emlékmúzeumba is működik a városban, egy másik épületben pedig a helyi baseballcsapat trófeáit tekinthetjük meg.[6]
↑ INEGI-statisztikák (spanyol nyelven). (Hozzáférés: 2014. május 9.)
↑ a b SEGOB-INAFED adatbázis (spanyol nyelven). (Hozzáférés: 2014. május 9.)
↑ INEGI – Hidalgo del Parral község földrajza (spanyol nyelven) (PDF). [2014. május 12-i dátummal az eredetiből archiválva]. (Hozzáférés: 2014. május 9.)
↑ SMN adatbázis (spanyol nyelven). [2014. május 12-i dátummal az eredetiből archiválva]. (Hozzáférés: 2014. május 12.)
↑ DGST–SCT adatbázis, Chihuahua útjai (spanyol nyelven) (PDF). (Hozzáférés: 2014. május 12.)
↑ a b c E-Local–INAFED kormányzati oldal – Hidalgo del Parral község. (Hozzáférés: 2014. május 9.)[halott link]
↑ Los tranvías de Hidalgo del Parral (spanyol nyelven). (Hozzáférés: 2014. május 12.)
↑ Mexikó vasúti térképe (spanyol nyelven). [2013. december 3-i dátummal az eredetiből archiválva]. (Hozzáférés: 2014. május 12.)
↑ Életrajza a forradalom kitörésének 100. évfordulója alkalmából létrehozott kormányzati oldalon (spanyol nyelven). [2011. november 29-i dátummal az eredetiből archiválva]. (Hozzáférés: 2014. május 5.)
A lap eredeti címe: „https://hu.wikipedia.org/w/index.php?title=Hidalgo_del_Parral&oldid=24513011”
Lapok nem numerikus formatnum-paraméterekkel
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 28., 00:11
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.